﻿COLOCVII TEATRALE – ARTELE SPECTACOLULUI ȘI PROVOCĂRILE CONTEMPORANEITĂȚII Eveniment Laudatio Domini Alexa Visarion Bogdan ULMU Universitatea de Arte „G Enescu” din Iași are privilegiul de-a primi în rîndurile corpului său profesoral pe maestrul Alexa Visarion Ne-a revenit onoarea de-a rosti acest Laudatio Dar și teama de-a considera că omagiul va fi, pe porțiuni, dèja vu-ist, numele, profunzimea și profuziunea realizărilor valorosului regizor fiind cunoscute de o parte a audienței Alocuţiunea rostită de maestrul Alexa Visarion la ceremonia prin care i s-a acordat titlul de Doctor Honoris Causa al Universităţii de Arte „George Enescu” din Iaşi A consemnat Aurelian BĂLĂIŢĂ Mi-e frică de bucuriile mari pentru că ele îţi arată cât de mult risipeşti din propria viaţă şi cum nu ajungi niciodată să poţi să ştii cine eşti Borges spunea: „Într-o zi a omului se află toate zilele timpului ” Întâlnire cu Alexa Visarion A consemnat Aurelian B Ă LĂIȚĂ Rezumat : În data de 14 martie, în Sala Studio Teatru a Universităţii de Arte ”George Enescu” din Iaşi a avut loc o întâlnire cu regizorul şi profesorul universitar doctor Alexa Visarion Personalitate cunoscută, regizorul Alexa Visarion a montat peste 100 de spectacole în teatrele din România, în teatre din Germania, Suedia, S U A , Islanda, Rusia A regizat un număr de 6 filme de lung metraj A semnat scenografii, a scris scenarii de teatru, de film, de radio şi de televiziune, a tradus teatru Este deţinător al numeroase premii şi distincţii naţionale şi internaţionale Activitatea domniei sale de cercetare artistică şi de pegagogie universitară este, de asemenea, foarte bogată şi apreciată Cuvinte cheie: Alexa Visarion, pedagogie teatrală STUDII ȘI CERCETĂRI TEATRALE Spaima de greşeală: principala greşeală în lucrul la rol Doru AFTANASIU Rezumat: O problemă acută care poate fi observată la foarte mulţi studenţi la teatru, ca şi la foarte mulţi actori ne-experimentaţi, este teama de a nu greşi, ea fiind principala sursă a crispării în scenă În complexul proces de elaborare a unui rol, sau când e vorba chiar si de un simplu fragment de text, de multe ori apare nesiguranţa şi frica de propriile simţuri Există riscul ca această crispare, această spaimă de greşeală să persiste chiar şi după terminarea facultăţii Desigur, aici lucrurile depind foarte mult şi de tactul pedagogic, nefiind exclus ca frica de greşeală să-şi aibă sorgintea într-o exagerată autoritate a profesorului de teatru Când studentului îi este inoculată ideea că execuţia sa este, într-un fel sau altul, net inferioară exigenţelor, în mod inevitabil el va ajunge să-şi piardă încrederea în propriile forţe Tot astfel se va întâmpla şi în cazul în care i se sugerează că nu există loc pentru greşeală (aici, ne referim la cazurile în care examenele de improvizaţie ţinute sub formă de spectacol capătă un caracter prestabilit din repetiţii mult prea puternic, ajungându-se uneori chiar până la uitarea unui scop de bază al improvizaţiei: dobândirea spontaneităţii scenice Dar, fiind şi aici nevoie de o anumită unitate de lucru, vom recurge la fragmente din opera unui singur autor dramatic, pe care, din motive ce vor fi expuse mai jos, îl putem considera ideal pentru exerciţiile de adaptabilitate şi compunere scenică a personajului: William Shakespeare Cuvinte cheie: arta actorului, pedagogie teatrală, William Shakespeare În căutarea actorului ideal Anca Doina CIOBOTARU Rezumat: Prin tot ceea ce face, prin forța ei de expresie – marioneta își revendică statutul de actor Argumentele ne sunt oferite de legile ce guvernează arta dramatică; scena ei nu este un spațiu al răspunsurilor, ci unul unde se ivesc întrebări – întrebări despre viață Peter Brook, spre exemplu, împărtășindu-ne secretele sale despre actorie și teatru, ne ajută să fim mai atenți la jocul marionetei actor și la rigorile sale; astfel, îl descoperim pe cel ce împrumută energii marionetei – actorul marionetist Marioneta actor poate deveni actorul ideal doar dacă, în spatele ei, marionetistul face un exercițiu de maximă generozitate – retragerea în umbră El știe că antrenamentul de dezvoltare a tehnicii de animare trebuie dublat de cel al propriului corp și al capacității creatoare; doar așa energiile vor avea dimensiunea necesară parcurgerii drumului până la spectator Apropierea de marionetă capătă, din această perspectivă, nuanțe ritualice; cei doi – marioneta și marionetistul – își vor împrumuta unul altuia câte ceva din identitatea lor; în afara acestui transfer energiile spectacolui se pierd, se topesc sau, pur și simplu, nu se nasc Cuvinte cheie: estetică teatrală, teatru de animație, actorie Mai este Ibsen contemporanul nostru? Ioana PETCU Rezumat: Articolul nostru s-a născut dintr-o observație care s-a transformat în adevărată frământare, aceea că teatrul lui Ibsen, în România și, mai ales, pentru noile generații, a ajuns într -un con de umbră Bucurându -se de o interpretare propagandistică înainte de '90, textele i-au fost traduse, publicate, comentate, televiziunea le-a adaptat pentru micul ecran, iar scena le-a promovat la rândul ei Astăzi, fenomenul pare invers Pe de o parte, din pricina lipsei de atenție a editurilor care nu au republicat textele și nici n-au mai lansat noi traduceri, dar și din pricina unei aridități ce caracterizează opera dramatică ibseniană, ariditate peste care regizorii trec mai greu, actuala noastră scenă, cu foarte puține excepții, nu reușește să reînvie numele celui mai cunoscut autor dramatic norvegian Am considerat că e absolut necesar a vedea dacă Ibsen este atât de desuet pe cât pare că îl tratează, în acest moment, teatrul nostru și dacă nu rămânem, la acest capitol, mai săraci în fața fenomenului european care nu a abandonat și, în plus, a găsit energia latentă din textele ibseniene spre a specula și ridica punți prin vremi și areale geografice Cuvinte cheie: clasic vs modern, teatru politic, feminism, polemică Simbol şi gest în teatrul lui Eugène Ionesco şi Samuel Beckett Tamara CONSTANTINESCU Rezumat: Simbolul apare ca un mijloc de comunicare nemijlocită a unei realităţi complexe şi inexprimabile noţional Expresia simbolică este cea mai bună formulare a unui lucru relativ necunoscut, care n-ar putea fi prezentat într-un mod mai limpede şi mai semnificativ În unele piese, Eugène Ionesco amestecă simbolurile, le simplifică şi le reduce Antieroinele fac gesturi în care sunt îngemănate anumite semnificații simbolice În Lecţia, după uciderea Elevei, Servitoarea Marie găseşte soluţia salvatoare pentru a motiva gestul criminal al Profesorului, prin aşezarea unei brasarde cu svastica nazistă la braţul acestuia Marie, din Improvizaţie la Alma sau Cameleonul ciobanului, risipeşte „conclavul” celor trei pedanţi, alungându-i pe aceştia cu mătura şi oferind dramaturgului Ionesco, posibilitatea de a-şi expune „concepţia asupra criticii şi asupra teatrului” Şi în textele lui Samuel Beckett, antieroinele au îngemănate în substanţa lor valori simbolice şi trimiteri spre sacralitate O, ce zile frumoase! prezintă viaţa de la naştere până la moarte, concentrată într-o siluetă feminină îngropată în movila de nisip Winnie este simbolul vizual al naşterii ca moarte Ea transmite, însă, prin cuvânt alte mesaje decât prin limbajul său gestual, ilustrat prin mânuirea unor obiecte de uz cotidian, pe care le scoate din geanta cu „comori ascunse” Cuvinte cheie: simbol, gest, teatrul absurdului, Ionesco, Beckett În căutarea individualităţii creatoare Anca CIOFU Rezumat: Traversăm o epocă în care, sub semnul spectaculosului, publicul îşi doreşte din ce în ce mai mult să vadă ce poate face un artist pe scenă, doar de unul singur În aceste condiţii, atribute precum multilateralitate, plurivalenţă, actor total nu pot lipsi din arsenalul celui care se pregăteşte să devină un astfel de artist Credem că, pe tărâmul teatrului de animaţie, echivalentul acelui actor ideal, numit de unii „total”, este păpuşarul de recital O clasificare riguroasă a acestei speţe de histrioni nu este uşor de întocmit Mereu apar alţii, mai inventivi, mai speciali Modalităţile prin care un păpuşar de recital îşi propune să surprindă şi să emoţioneze sunt diferite, dar lasă să transpară aspiraţia autorului de recital către o libertate fără încătuşări Cuvinte cheie: păpuşar de recital, actor total, recital de animaţie Corespondenţa text-muzică în opera Don Giovanni de Mozart Irina DABIJA Rezumat: Opera lirică „Don Giovanni” de Mozart pe libretul lui Lorenzo Da Ponte este una dintre operele lirice cele mai cunoscute şi apreciate din istoria muzicii Geniul lui Mozart este evident în modul în care reuşeşte să contureze personajele operei prin muzica sa Unul dintre exemplele elocvente este Donna Elvira, un personaj aparte pentru acele vremuri, căruia Mozart reuşeşte să îi dea cu ajutorul muzicii sale o coloratură distinctă şi subtilă, nuanţându-i caracterul explicit conferit de textul libretului Acesta este un exemplu elocvent despre cum muzica îmbogăţeşte, nuanţează, potenţiază sau sublimă trăsăturile conferite de un text scris Cuvinte cheie: operă, Don Giovanni, Mozart Criza valorilor familiale– o perspectivă milleriană Elena CIORTESCU Rezumat: În anul 1991, Arthur Miller scria două piese de teatru care păreau să se preocupe în primul rând de sfera privată a individului Cu toate acestea, atât The Ride down Mt Morgan (Cursa pe muntele Morgan) cât și The Last Yankee (Ultimul Yankeu) s-au dovedit a fi mai mult decât două piese având drept temă eșecul personal, reușind astfel să dăinuie în timp și să emoționeze publicul chiar și astăzi, la mai mult de douăzeci de ani de la lansarea lor, datorită aspectelor profunde pe care le aduc pe scena Ruptura familială este, din nefericire, un aspect al vieții noastre cotidiene în aceeași măsură în care aceasta se făcea simțita în anii 1990; cauzele sale cele mai profunde se regăsesc la nivel socio-economic iar consecințele sale determină structura societății din care facem parte Această temă a constituit un punct de interes constant pentru Miller în piese precum: All My Sons (Toți fiii mei) (1947), Death of a Salesman (Moartea unui comis voiajor) (1949), The Price (Prețul) (1967), The American Clock (Ceasul american) (1980) Opera lui Arthur Miller s-a dovedit atemporală, fapt ce se datorează, printre altele, și temelor pe care acesta le-a abordat în piesele sale din anul 1991: The Ride down Mt Morgan și The Last Yankee Cuvinte-cheie: familie, societate, trădare, depresie De la neorealismul târziu în teatrul lui Giovanni Testori la teatrul bazat pe observaţii cotidiene în creaţia lui Giuseppe Patroni Griffi Svetlana TÂRŢĂU Rezumat: Giovanni Testori a fost unul dintre cei mai importanţi protagonişti ai scenei italiene din a doua jumătate a secolului al XX-lea Un autor incomod, izolat de aşa-numita societate literară, a fost profund legat de cultura figurativă de la Gaudenzio Ferrari la Tanzio da Varallo, a fost captivat în totalitate de reflectarea unor subiecte precum luciditatea şi folia, pietatea şi revolta, utilizînd din plin un limbaj experimental şi imaginativ Între teatru şi cinematografie oscilează interesul lui Giuseppe Patroni Griffi, care găseşte în cronică teme pentru a le transpune în scenă, transformîndu-le în parabole explosive În operele sale autorul şi regizorul napolitan foloseste un limbaj crud, rămînînd mereu interesat de cronică şi mai puţin de istorie În dramele sale pot fi recunoscute reminiscenţe din teatrul eduardian, proiectate cu naturaleţea “părinţilor - ruzantieni” Ele pun în evidenţă sentimente contradictorii, iar oraşul Napoli este ales ca simbol al răului într-o societate modernă Cuvinte cheie: Giovanni Testori, neorealism, limbaj metaforic, Giuseppe Patroni Griffi, specific napolitan Actorul-element indispensabil în faptul teatral Transpunerea scenică: empatie, afectivitate, imaginaţie Dana LEMNARU Rezumat: Teatrul este o artă colectivă, în care trebuie, totuşi, să-i recunoaştem locul şi rolul primordial ce i se cuvin actorului Prezenţa vie a actorului, a personajului, constituie de fapt elementul specific, de vitalitate indestructibilă, al teatrului, lipsa actorului anulând funcţia de bază a artei teatrale Transpunerea scenică este una din însuşirile fundamentale cu care actorul operează în procesul de creaţie, empatia, afectivitatea şi imaginaţia devenindu-i condiţii necesare în demersul său de execuţie scenică Cuvinte cheie: Actor- aici-acum-prezent-empatie-afectivitate-imaginaţie PAGINI DIN STAGIUNE Eugen Ionescu sau ochiul colosal care ne privește ironic Mihaela ARSENESCU WERNER Rezumat: Promotor al noului gen de teatru, Ionescu, acest copil teribil, adulat sau hulit, imitat sau contestat violent, și-a ales drept jucărie periculoasă, profundă și captivantă mașina umană; el a demontat-o cu cruzime, cu o curiozitate agresivă, a sfâșiat-o lucid și metodic, i-a smuls motorul (acel „de ce” incandescent), după care, cuprins de remușcări, a reconstituit jucăria într-o cu totul altă formă, ce nu mai semăna cu nimic: roțile, puse alandala, se învârteau în gol, direcția tindea către “nicăieri”, totul părea fără sens, și atunci copilul teribil, deja bătrân și oboist s-a distrat de-a râsu'-plânsu' și-a lipit pe mașinăria ciudată o etichetă scrisă invers, de la coadă la cap, pe care criticii s-au chinuit să citească (firește, mai mult în gând, căci copilul bătrân era crud cu ei și răzbunător) și după multe ezitări au descifrat: condiția umană Cuvinte cheie: Eugen Ionescu, teatrul absurdului, situații limită, efectul distanțării, tragic-grotesc Gestul psihologic sau Antrenamentul mijloacelor de expresie scenic Atelier Michael Cehov susținut de Ragnar Freidank Alexandra BANDAC Rezumat: Despre metodă se vorbește adesea în școlile de teatru De fapt, esența instituțiilor de formare artistică este metoda: a marilor oameni de teatru, a profesorilor îndrumători, a specialiștilor în tehnica vorbirii, respirației, improvizației scenice Neofitul în arta Thaliei se găsește “pierdut” la o răscruce de manuale și îndreptare ale meștesugului dramatic, neștiind adesea ce “cale” să aleagă Desigur, cursurile de pregătire ale profesioniștilor scenei impun o anume filtrare a metodelor, o detaliere, de multe ori, a unei singure “soluții” orientate înspre descoperirea rolului Cuvinte cheie: metodă, Michael Cehov, Ragnar Freidank Sub semnul ludicului Anca Doina CIOBOTARU Spectatorul de Serviciu Rezumat: „Anul acesta FITPT e ludic! Și mai bogat în evenimente decât în oricare dintre edițiile precedente Așa îi stă bine unei manifestări culturale; să fie dinamică, să evolueze, să surprindă!” Acest mesaj al directorului artistic al festivalului – Oltița Cîntec, ne oferă cheia ediției a VI-a a festivalului prin intermediul căruia Iașul respiră, la început de octombrie, înviorat, în ritmuri europene Cuvinte cheie: Festivalul internațional de Teatru pentru Tineret Interviu cu laureații ieșeni ai Galei HOP: Laura Bilic, Dumitru Georgescu și Bianca Ioan Rezumat: Interviu realizat vineri, 11 octombrie, dupa spectacolul HOP la Iași din cadrul Festivalului Internațional de Teatru Pentru Publicul Tânăr, ediția a VI-a de la Teatrul Luceafărul Realizator: Carmen Antochi, student anul al II-lea la secția de Jurnalism teatral Cuvinte cheie: Dumitru Gerogescu, Laura Bilic, Bianca Ioan Recenzii Despre arta păpușarilor români, recenzie semnată de Anca Doina CIOBOTARU la volumul Despre arta păpușarilor români de Toma Hogea, Editrura Sedcom Libris, Iași, 2013 Ce ne-ai făcut, domnule?, recenzie semnată de Anca Doina CIOBOTARU la volumul Ce ne-ai făcut, domnule ? de Constantin Brehnescu, Editura Timpul Iași, 2013 De la teatru la pluridisciplinaritate, recenzie semnată de Ioana PETCU la volumul 9 discipline plus 3 domenii, de Gheroghe Ceaușu, Editura UNATC Press, București, 2012 K S Stanislavski – un conglomerat de idei pornind de la „un sistem”, recenzie semnată de Ioana PETCU la Caietele Bibliotecii UNATC – K S Stanislavski și fundamentarea psihologică a artei actorului de Mihaela Bețiu, Editura UNATC Press, 2012 Bogdana Darie – cum să scrii despre om recenzie semnată de Ioana PETCU la volumul Duminică Liniștită de Bogdana Darie, Editura Estfalia, BBucurești, 2012